open-index/open-wikipedia-markdown huggingface dataset:
Tempe

**Tempe** in meteorologie es li statu del atmosfere, al gradu que it es calid o frigid, humid o sicc, calme o tempestic, clar o nubosi. Tempe, videt fro un perspectiv antropologic, es alcun cose omni homes in li munde constantmen have experientie de per lor sensus, 
adminim durante esser for. Hay socialmen e scientificamen constructet comprensiones de que tempe es, que far it changear, 
li efectes it have sur homes in diferent situationes, etc. Ergo, tempe es alcun cose gente sovente comunica pri.

Li majoritá de fenomen del tempe ocurre in li troposfere, sub li stratosfere. Tempe generalmen refere al activitá quotidian de temperatura e precipitation, 
ma clima es li término por li statisticas de conditiones atmosferic durante periodes plu long.
 Quande usat sin qualification, "tempe" (in li sensu meteorologic) generalmen significa li tempe del Terra.

Tempe es pulsat per diferenties de pression aereal (temperatura e humiditá) inter un loco e unaltru. Ti diferenties de pression e temperatura posse ocurrer pro li angul solari a chascun loco, que varia per latitudine del tropic. Li grand contraste de temperatura inter aere polari e aere tropical causa li currente spruzzal. 
Sistemes de tempe in li medi-latitudines, quam ciclones extratropical, es causat per instabilitás del fluer del currente spruzzal. 

Por que li axe del Terra es inclinat relatent a su planura orbital, lúmine solari es incident a angules diferent durante li sesones del annu.  
Sur li superficie terric, temperaturas usualmen rangea ±40&nbsp;°C (-40&nbsp;°F a 100&nbsp;°F) annualmen. Durante milles de annus, changes del orbite terrestri posse afecte li quantitá e distribution de energie solari recivet per li Terra, do influentiar climat e global change climal.(Vide cicles Milankovitch).

Diferenties de temperaturas superficial tande causa diferenties de pression. Plu alt altitudines es plu frigid quam plu bass altitudines 
pro li diferenties in calentation compressional. Predir li tempe es li application de scientie e technologie por predir li statu del atmosfere in li futur in un loco particulari. Li sistema es un sistema caotic; talmen, micri changes de un parte del sistema posse cresce a 
haver efectes grand sur li tot sistema. Human provas de controlar li tempe have ocurret durante historie human, e hay evidentie que activitás human quam agricultura e industrie have modificat patronos del tempe.

Studiar qualmen li tempe functiona sur altri planetes have esset util por comprender qualmen tempe functiona sur Terra. Un famosi punctu de referentie in li Sistema Solari, li *[[Macul Rubi Grand]]* de Jupiter, es un anticiclonic tempeste savet de haver existet por adminim 300 annus. Tamen, tempe ne es limitat a corpores planetari.  
Li corona de un stelle es perdir constantmen ad-in spacie, crear quo es essentialmen un multi rar atmosfere in omni partes del Sistema Solari. Li motion de masse ejectet ex li Sole es nominat li vente solari, quel causa tempe spacial.

## Vide anc
* Clima
* Meteorologie

## Referenties
Litre

Li **litre** (SI simboles **L** and **l**, altri simbol usat: **ℓ**) es un metric unité de volúmine. It es egal a 1 cubic decimetre (dm3), 1000 cubic centimetres (cm3), o 0,001 cubic metre (m3). Un cubic decimetre (o litre) ocupa un volúmine de 10 cm × 10&nbsp;cm × 10&nbsp;cm e ergo egala un-millesime de un metre cubic.

Li original sistema metric usat li litre quam un unité basic. Li litre anc esset usat in pluri subsequent versiones del metric sistema, e it es acceptat por usu con li SI, benque ne un SI unité—li SI unité de volúmine es li metre cubic (m3). 

Un litre de liquid aqua have un masse de presc exactmen un kilogramme, pro que li kilogramme esset originalmen definit in 1795 quam li masse de un decimetre cubic de aqua al temperatura de glacie fondent (0 deg C). Subsequent redefinitiones del metre e kilogramme implica que ti relation ne es ancor exact.

## Vide anc
* Conversion de unités
* Metre
* Volúmine

## Referenties
Vente

Li **vente** es li natural movement del aere o altri gases relatent al superficie de un planete. Ventes ocurre con un range de scales, de tempestic flutiones durant decis de minutes, al brises local generate per li calentation de terric superficies e durant poc hores, al ventes global resultant del diferentie in absorption de solari energie inter li climal zones sur Terra. 

Li du chef causes de grand-scale atmosferic circulation es li diferential calentation inter li equator e li poles, e li rotation del planete (efecte de Coriolis). Intra li tropics e subtropics, circulationes de termic basses super terren e alt platós posse propulser monsunes. In coastal areas li cicle del marin brise e terric brise posse definir ventes local; in areas con terren variabil, brises de mounte e valley posse prevaler.

Ventes es comunmen classificat per lor spacial scale, lor rapiditá e direction, li forties que causa les, li regiones in quel ili ocurre, e lor efectes. 
Ventes have varie aspectes: velocitá (ventic rapiditá); li densitá del gas; contente energic, o ventic energie. 
In meteorologie, ventes es sovente referet a secun lor fortie, e li direction ex li vente suffla. Li convention por directiones refere a u li vente veni; ergo, un 'westal' vente suffla del west al ost, un 'nordal' vente suffla vers li sude, etc. Brevi fensuras de vente con alt rapiditá es nominat burascas. Fort ventes de intermediat durationes (circa un minute) es nominat squalles. Long-durant ventes have varie nómines associat con lor medial fortie, quam brise, storm, tempeste, e urugane.

## Vide anc
* Ciclon tropical
* Meteorologie
* Pluvie
* Tempeste
* Tornado

## Referenties
Vulcan

Un **vulcan** es un rupture in li cruste de a planetari-masse objecte, quam Terra, que permisse calid lava, vulcanic cindres, e gases a escapar ex un magmic chambre sub li superficie.

Sur Terra, vulcanes es max sovente trovat u tectonic platiles es diverger o converger, e usualmen es trovat submarin. Por exemple, un mid-ocean creste, quam li Mid-Atlantic Creste, have vulcanes causat per divergent tectonic platiles, ma li Pacific Anelle de Foy have vulcanes causat per convergent platiles. Vulcanes anc posse formar u hay tender e tenuar de li platiles de cruste, quam in li Ost African Rift e li Rift del Rio Grande. Vulcanisme for del limites de platiles have esset postulat a resultar de ascendent diapires fro li limite de cordie–mantel, 3000 km profund in li Terra. To causa vulcanisme de calid-locos, de quel li Hawaiian calid-loco es un exemple. Vulcanes rarmen resulta u du tectonic platiles glissa preter unaltru.

Eruptiones grand posse afecter atmosferic temperatura pro que cindres e guttetas de sulfuric acide obscura li Sole e frigida li troposfere del Terra. Historicmen, grand eruptiones vulcanic have esset sequet per vulcanic hivernes, quel have causat catastrofic famines.

Altri planetes adplu Terra have vulcanes. Por exemple, Mercur have piroclastic deposites format per explosiv vulcanic activitá.. Mars have pluri grand vulcanes.

## Vide anc
* Geologie
* Tectonica de platiles

## Referenties
Rocca (geologie)

In geologie, un **rocca** (o **petre**) es alcun naturalmen ocurrent solid masse o aggregate de minerales o mineraloid materie. It es categorisat per su minerales, su chimic composition, e li processu de su formation. Roccas forma li extern solid strate del Terra, li cruste, e max mult de su interiore, exceptent li liquid extern cordie e regiones de magma in li astenosfere. Li studie de roccas include multiplic subdisciplines de geologie, quam petrologie e mineralogie. It posse esser limitat al roccas trovat sur Terra, o it mey include planetari geologie que studia li roccas de altri planetes.

Roccas es usualmen gruppat ad-in tri chef categories: foyatri roccas, sedimentari roccas, e metamorfic roccas. Foyatri roccas es format quande magma frigida in li cruste terrestri, o lava frigida sur li superficie terric o li fund del mare. Sedimentari roccas es format per diagenese e litification de sedimentes, resultar del meteorisation, transporte, e deposition de existent roccas. Metamorfic roccas es format quande existent roccas suffre tal alt pressiones e temperaturas que ili es transformat sin significant fusation.

## Vide anc
* Geologie
* Minerale

## Referenties
Duostories

**Duostories** es un projecte comun quel traducte li "stories" de Duolingo a mult plu lingues quam tis acceptet per Duolingo self, mem auxlingues ínter queles es includet Interlingue. Li projecte have li aprobation de Duolingo ma functiona índependentmen e sin custa.

Persones queles vole crear un cursu assembla se in li Discord por voluntaries por ganiar li permission de redacter, controlar li traductiones fat de altres, e simil activitás.

## Ligamentes extern
* Duostories
* Cursu de Interlingue por parlantes de anglesi
* Cursu de Interlingue por parlantes de hispan
* Servitor Discord por colaboratores de Duostories
Sinéad O’Connor

**Sinéad O’Connor** (anc conosset quam  Magda Davitt, Shuhada’ Davitt e Shuhada’ Sadaqat) esset un famosi musico e cantatora de Irland. Ella nascet li 8-im de decembre 1966 in Dublin e morit li 26-im de julí 2023 in London.

Sinéad O’Connor devenit famosi in li annu 1990 per li canzon *Nothing Compares 2 U*, quel esset scrit del rock-musico Prince. Anc su album *I Do Not Want What I Haven’t Got*, quel esset anc publicat in li annu 1990, esset tre successosi. Ella vendit plu quam sett milliones exemplares de ti album.

Sinéad O’Connor publicat deci studio-albumes e fat anc musica por filmes. Ella esset quarvez maritat e divorciat. Sinéad O’Connor havet quar infantes. Sinéad O’Connor havet psichic problemas e convertet in li annu 2018 al islam. In li annu 2021 ella publicat su memories sub li titul *Rememberings* quam libre.
Mohamed Bazoum

**Mohamed Bazoum** es un politico de Niger. Il nascet li 1-im de januar 1960 e esset inter li 2-im de april 2021 til 26-im de julí 2023  presidente de Niger. Mohamed Bazoum es presidente del Nigrian Partise de Democratie e Socialisme. 

## Personal e professional vive
Mohamed Bazoum studiat filosofie in Dakar (Senegal). Pos su studies il laborat quam instructor de filosofie in scolas.

Mohamad Bazoum apartene al etnic gruppe de Diffa-Arabes e su familie origina de Tesker.

Mohamed Bazoum es maritat con Hadiza Ben Mabrouk.

## Political cariera
* 1993 Mohamed Bazoum es electet quam membre del parlament por li Nigrian Partise de Democratie e Socialisme.
* 1995-1996 Bazoum esset ministre por externi aferes e cooperation de Niger.
* 2004-2009 Mohamed Bazoum esset denov membre del parlament por li Nigrian Partise de Democratie e Socialisme.
* 2011-2016 Ministre por externi aferes de Niger.
* 2016-2021 Ministre por interni aferes de Niger.
* 2021-2023 Presidente de Niger. Il perdit su ofice per un colpe del state del militarie ye li 26-im de julí 2023.
Imogen Poots

**Imogen Poots** es un actoressa de cinemá e television del Reyatu Unit. Ella nascet li 3-im de junio 1989 in Hammersmith, London e devenit internationalman famosi per luder in li annu 2007 li rol de *Tammy* in li horror-film 28 Weeks later.

Imogen Poots es activ quam actoressa desde li annu 2004. In li annu 2017 ella ludet con Jesse Eisenberg in li horror-film Vivarium.

Imogen Poots es desde li annu 2022 spondet con li actor angles actor James Norton.
David Albahari

**David Albahari** esset un autor de Serbia con judeic orígine. Il nascet li 15-im de marte 1948 in Peja, Yugoslavia (hodie: Kosovo) e morit li 30-im de julí 2023 in Beograd. 

## Personal vive e carriera
David Albahari studiat litteratura e lingue in Beograd. Il esset presidente del Asociation de judeic comunitás de Yugoslavia. David Albahari auxiliat evacuar li judóes de Sarajevo. 

David Albahari anc esset membre del Academia de Scienties de Serbia. Pro li crecant serb nationalisme David Albahari translocat a Canada in li annu 1994 e habitat in Calgary e il recivet li civitá de Canada. In li 2012 David Albahari retornat a Beograd. David Albhari anc laborat quam traductor. Il morit in li annu 2023 pro Parkinson.

## Ovre
David Albahari publicat in li annu 1973 un colection de curt racontas. Il recivet diversi premies de litteratura pro su libres. Li ovres de David Albahari es li colection de racontas Opis smrti (Descrition del morte) in li annu 1982 e li romanes Gec i Mayer (1998) e Ludwig (2007). Su racontas e romanes esset traductet in mult lingues.

### Colection de racontas
* 1973 Porodično vreme (Familial témpor)
* 1978 Obične priče (Customal racontas)
* 1982 Opis smrti (Descrition del morte)
* 1984 Fras u šupi
* 1988 Jednostavnost
* 1993 Pelerina 
* 1994 Izabrane priče (Selectet racontas)
* 1999/2002 Neobične priče (Necustomal racontas)
* 2003/2005 Drugi jezik (Duesim lingue)
* 2006 Senke (Ombres)
* 2008 Svake noći u drugom gradu (Chascun nocte in un altri cité)
* 2017 21 priča o sreći (21 racontas pri li felicie)

### Romanes
* 1978 Sudija Dimitrijević (Judico Dimitrijević)
* 1988 Cink
* 1993 Kratka knjiga (Curt libre)
* 1995 Snežni čovek
* 1996 Mamac 
* 1997 Mrak
* 1998 Gec i Majer
* 2001 Svetski putnik (Viageator mundal)
* 2006 Pijavice
* 2006 Marke
* 2007 Ludvig
* 2008 Brat (Fratre)
Punat

**Punat** es un municipie in Croatia sur li insul Krk. It es situat in li sud del insul al costa del Mare adriatic in li Bay de Punat. Al municie del Punat apartene anc li village Stara Baška, quel es situat sud de Punat.

It have 1973 (2011) habitantes e un area de 34 quadrat-kilometres. 

Punat es mentionat por li unesim vez in li annu 1377 in un historic document, ma li exact annu de fundation ne es conosset.

Punat es un centre de turisme e have un grand portu por yachtes.
BRICS

*BRICS* es un asociation de states con crecient economies. BRICS es li abreviation de Brasil, Russia, India, China e Sud-Africa. In li annu 2024 Egiptia, Etiopia, Iran e li Unit Arabic Emiratus devenit membre del BRICS. Pluri states expresset in intention adherer al BRICS.

In li annu 2009 evenit li unesim BRIC(S)-sómnite in Yekaterinburg (Russia). Sudafrica recivet in li annu 2010 por li unesim vez un invitation al China-incontra.

Pro li atacca de Russia contra Ukraina in li annu 2022 li BRICS prova esser un alternative al G7-gruppe. Li states de BRICS suporta li agression de Russia o resta índiferent. 

## Membres
* Brasilia (desde li fundation)
* China (desde li fundation)
* Egiptia (desde li annu 2024)
* Etiopia (desde li annu 2024)
* India (desde li fundation)
* Iran (desde li annu 2024)
* Russia (desde li fundation)
* Sud-Africa (desde li annu 2010)
* Unit Arabic Emiratus (desde li annu 2024)

## Institutiones
Hay incontras del ministres e sómnite-incontras del chefs del state. In li annu 2014 li BRICS-states fundat un multilateral bank por investitiones, li New Development Bank (Nov Bank de Developament).
Pisc

Un **pisc** es un membre de un gruppe parafiletic de organismes que consiste de omni branchosi, aquatic, craniat animales que ne have 
extremitás con digites.  Includet in ti definition es li vivent myxiniformes, lampredes, e cartilaginosi e piscs ossosi, e anc varie afini gruppes extint. Li majori parte de piscs es ectotermic ("de sangue frigid"), permisser lor temperatura corporal de variar quam li circumdant temperaturas changea, benque alcun del grand activ svimmores quam li squale blanc e li tunne posse tener un plu alt temperatura nucleari. Piscs es abundant in multi corpores de aqua. Ili posse esser trovat in presc omni circumités aquatic, del riverettes in li montes al max profund abisses del oceanes. Con 32.000 species, piscs exhibite plu grand diversitá quam omni altri gruppes de vertebrates.

Piscs es un ressurse important por homes mundialmen, specialmen quam aliment. Comercial e subsistential piscatores chassa piscs in piscieras savagi (vide piscar) o producte les in stagnes o in padós in li ocean. Ili es anc piscat per piscar recreational, tenet quam animales domestic, elevat per teneros piscatori, e exhibit in public aquariumes. Piscs ha havet un cultural rol, quam deitás e simboles religiosi, e quam li subjectes de arte, libres, e cinemá.

Pro que li término "pisc" es definit negativmen, e exclude li tetrapodes (li amfibies, reptiles, avies, e mammales) que descende ex li sam ancestrie, ili es parafiletic, e ne es considerat un propri gruppe de biologie sistematic.  Li término traditional **pisces** (anc **ichthyes**) es considerat un tipologic, ma ne un filogenetic, classification.

Li prim organismes que posse esser classificat quam piscs esset cordates moll-corporat que aparat prim durante lu Cambrian. Benque ili mancat un ver spine dorsal, ili havet notocordes que permisset les de esser plu agil quam lor invertebrat competitores. Piscs self continuat a evoluer tra lu Paleozoic, diversificar ad-in un grand varietá de formes. Multi piscs del Paleozoic developat curasse extern que protectet les de predatores. Li prim piscs con maxilles aparat in lu Silurian, e poy ili (p.ex., squales) devenit marin predatores formidabil e ne solmen li predas de artropodes

## Vide anc
* Pisc (aliment)
* Vertebrate

## Referenties
Gerald A. Moore

**Gerald Allen Moore***,* frequentmen **Gerald A. Moore**, esset un director de bank e Occidentalist ex Westminster, London. Il esset membre del Britannic Occidental Association, e subtenet li gazette *[[Cosmoglotta]]* financialmen por mult annus, bord a bord altri Occidental associationes, por exemple SAPO, por quel il comprat un nov printator (un mimeograf ). 

Ante que Moore aprendet Occidental, il havet aprendet altri lingue auxiliari internationales: Volapük, Esperanto, Idiom Neutral, e finalmen Ido. Tra su vive, il laborat quam bankero, director de bank, e finalmen, director de un firm. On save que il esset Occidentalist desde fórsan, quande il esset mentionat por un unesim vez in *Cosmoglotta*. In 1927, il laborat con Eric Biddle por fundar un association de Occidental in li Reyatu Unit. Il esset plu tard amico del Occidentalist H. D. A. Akermann, qui scrit un necrolog in *Cosmoglotta* per le.

It es ínconosset, in quel annu Moore nascet, ma il morit li 5. April 1935, par un dosa excessiv de *dial* (alprazolam, o commercialmen, *xanax*) - il hat prendet ti medicament desde 1932. Il ha usat le por un maladie de ínsomnie, ma cadet in coma; il morit pos quin dies de ínconscientie. Li 1. Aprile, li medico Victor Norman Fenton esset clamat por auxilie Il esset visitat li 5. April par li medico William Henry Willcox , e li inquestor legal esset Ingelby Oddie - pos su morte, Sr. Oddie campaniat por un reduction del accessibilitá del drogue quel assassinat le. Quande il morit, il havet quarantott annus, e logiat con su sestra.

## Leer plu

* Un articul de Moore in Cosmoglotta.

## Referenties
Sahra Wagenknecht

**Sahra Wagenknecht** (nascet quam Sarah Wagenknecht) es un féminin levul politico e publicist de Germania. Ella nascet in li 16-im de julí 1969 in Jena e esset inter 2015 e 2019 co-presidente del fraction del radical levul partise Die Linke in li parlament de Germania. Ye li 23-im de octobre 2023 Sahra Wagenknecht abandonat li partise Die Linke e anunnciat li fundation de un partise con li nómine Alliantie Sahra Wagenknecht - Alliantie por rason e justicie. Ella devenit ye li 8-im de januar 2024 co-presidente del partise Alliantie Sahra Wagenknecht - Alliantie por rason e justicie juntmen con Amira Mohamed Ali. In li novembre 2025 Sahra Wagenknecht declarat que ella ne candida denov por li position del presidente de ti partise in li li decembre 2025.

## Personal e professional vive
Li patre de Sarah Wagenknecht esset de Iran, ma desaparit durante un viage a Iran.

Sahra Wagenknecht studiat filosofie e economie in Groningen (Nederland) e Chemnitz. Ella fat su doctoratu in li annu 2012 in Chemnitz.

Inter 1997 e 2013 Sahra Wagenknecht esset maritat con li publicist Ralph Thomas Niemeyer. Desde li annu 2014 Sarah Wagenknecht es maritat con li levul politico Oskar Lafontaine.

## Political cariera
* 1989 Sahra Wagenknecht devenit membre in li Socialist Partise del Unitá de Germania in li German Democratic Republica.
* 1991-1995 Membre in li presidentie del Democratic Partise del Socialisme.
* 2000-2007 Denov membre in li presidentie del Democratic Partise del Socialisme.
* 2004-2009 Sahra Wagenknecht esset membre del Europan Parlament por li Democratic Partise del Socialisme e su successor partise Die Linke.
* 2009 Sahra Wagenknecht es electet in li parlament de Germania.
* 2010-2014 Vice-presidente del radical levul partise Die Linke.
* 2015-2019 Sahra Wagenknecht esset co-presidente del fraction del radical levul partise Die Linke in li parlament de Germania juntmen con Dietmar Bartsch.
* 2018 Sahra Wagenknecht iniciat li levul organisation aufstehen, quel vole colecte diferent levul partises e organisationes.
* 2019 Sahra Wagenknecht retirat se del organisation aufstehen.
* 2023 Sahra Wagenknecht abandonat ye li 23-im de octobre 2023 li partise Die Linke e anunciat li fundation de un nov partise con li nómine Alliantie Sahra Wagenknecht - Alliantie por rason e justicie. Wagenknecht esset criticaci contra li politica del presidentie del partise Die Linke.
* 2024 Sarah Wagenknecht es electet ye li 8-im de januar 2024 quam co-presidente del partise Alliantie Sahra Wagenknecht - Alliantie por rason e justicie juntmen con Amira Mohamed Ali.

## Politica
Sahra Wagenknecht es membre del levul parte del partise Die Linke. Ella es critical contra li grand númere de illegal inmigrantes in Germania. Sarah Wagenknecht suporta un strett relation con Russia e ella es contra li suporte de Germania por Ukraina in li guerre contra Russia. Ella egarda se quam comunista.
Ponte de Krk

Li **Ponte de Krk** (croatian. *Krčki most*) es un ponte in Croatia. It liga li insul Krk con li continente Croatia. Li Ponte de Krk esset constructet inter 1976 e 1980. It esset augurat ye li 19-im de julí 1980 sub li nómine *Ponte de Tito*.

Li Ponte de Krk have un longore de 1450 metres e un largore de 11,40 metres. It have un altore de 67 metres. Li Ponte de Krk es constructet por automobiles e it es mult usat durante li estive de turistes.
Cres

**Cres** es un insul de Croatia. It es situat in li Mare adriatic del Mediterraneo. Li insul es situat in loi nord del Bay de Kvarner.

Li insul have un area 405,78 quadrat-kilometres e it es juntmen con li insul Krk li max grand insul del Mare adriatic.
Cres have 3.079 (2011) habitantes in 68 habitat loces. 

Li cité capital del insul es li cité Cres.
Olga Carmona

**Olga Carmona Garcia** es un professional football-lusora de Hispania. Ella nascet li 12-im de junio 2000 in Sevilla e ella lude por Real Madrid e por li national selection de football por féminas de Hispania. Desde li 13-im de april 2021 Olga Carmona lude por li national selection de football por féminas de Hispania.

Olga Carmona fat li decisiv gol in in li Championatu Mundal de Football por Féminas 2023 in Australia e Nov-Zeland in li semi-finale ye li 15-im de august 2023 por li 2:1 victorie de Hispania contra Svedia e ella fat ye li 20-im de august 2023 in li finale li decidant gol por li 1:0 victorie de Hispania contra Anglia

Olga Carmona lude in li ofensive e ella es 159 centimetres alt.

## Clubes
Olga Carmona ludet por li clubes
* 2007-2020 FC Sevilla
* 2020-  Real Madrid

## National selection de football por féminas de Hispania
* 2021 til nu 22 ludes e 1 goles (til april 2023)
* 2023 Olga Carmona partiprendet in li Championatu Mundal de Football por Féminas 2023 in Australia e Nov-Zeland.

## Successes
* 2023 Champion del munde in li Championatu Mundal de Football por Féminas 2023 in Australia e Nov-Zeland con li National selection de football por féminas de Hispania.
Insul de Yunesse

Li **Insul de Yunesse** (german: Insel der Jugend) es un insul in li cité capital e Germania. It es situat in li li fluvie Spree e apartena al District Treptow-Köpenick. Li Insul de Yunesse es situat inter li Parc de Treptow e li forest Plänterwald vis-a-vis li peninsul Stralau.

Li Insul de Yunesse have un area de 1800 quadrat-metres. Sur li insul es situat un hem por yun féminas e un club por yunes e un restorería en quel on posse en sider in li jardin. 

## Historie
In li annu 1860 li interprendero Emil Heinicke comprat li insul. In li annu 1896 li Insul de Yunesse devenit parte del Parc de Treptow e durant ti témpor li insul havet li nómine *Neu-Spreeland*. Plu tarde li insul portat li nómine *Abteiinsel* (Insul de Abatia]). In li annu 1913 esset constructet un ponte al insul e li insul apartene desde li annu 1920 a Berlin.

In li annu 1949 li insul recivet li nómine Insul de Yunesse e durant li German Democratic Republica e li club li yunes apertet. Plu quam 70 concertes evenit sur li insul durant li témpor del German Democratic Republica. In li annu 2010 li club Kulturalarm devenit li possessor del club por yunes. Li hem por yun féminas ancor existe sur li Insul de Yunesse.
Gerhart Hauptmann

**Gerhart Johann Robert Hauptmann ** esset un autor e dramaturg de Germania. Il nascet li 15-im de novembre 1862 in Ober Salzbrunn (Silesia) e morit li 6-im de junio 1946  in Agnieszków (Polonia). Il ganiat li Nobel Premie de litteratura in li annu 1912.

Gerhart Hauptmann es egardat quam un important representante del naturalisme.

Gerhart Hauptmann esset maritat con Marie Thienemann e li cuple havet tri filios.

## Ovre
Gerhart Hauptmann scrit poemes e poesie, ma il es famosi por su romanas, racontas, novellas e dramas.

Li max famosi ovres de Gerhart Hauptmann es:
* 1888 Bahnwärter Thiel (Novella)
* 1892 Die Weber (Drama)
* 1911 Die Ratten (Drama)
* 1932 Vor Sonnenuntergang (Drama)
Grace Jones

**Grace Beverly Jones** (anc conosset con li pseudonim Grance Mendoza) es un musico, artist e actoressa de Jamaica. Ella nascet li 19-im de may 1948  in Spanish Town apu Kingston (Jamaica), ma su familie translocat in li annu 60s del passat secul al USA.

Grace Jones comensat laborar quam foto-modelle in New York e Paris. Ella es famosi pro extravagant vestimentes e presentationes. Li image de Grace Jones un androgin aspecte sin emotiones. Ella ha devenit un iconic-figura in li arte.

Desde li annu 1976 Grace Jones es activ quam cantatora e musico. Ella changeat inter tre diferent musica-stiles quam new wave, avangardistic pop musica, disco-musica, R&B (Ritme e blues) e reggae-musica. Su avangardistic pop-musica album Slave to the Rhythm (Sclave al ritme) in li annu 1985 esset un grand international successe.

Desde li annu 1973 Grace Jones es anc activ quam actoressa. Ella ludet in li annu 1985 in li James Bond-film A View to Kill con Roger Moore e 1999 in li fantasie-film Beastmaster e 1984 in li fantasie-film Conan the Destroyer (Conan li destructor).

Inter 1996 e 2004 Grace Jones esset maritat con Atila Altaunbay: Ella have un infante.
Emily Browning

**Emily Jane Browning** es un actoressa de cinemá e television de Australia. Ella nascet li 7-im de decembre 1988 in Melbourne e es activ quam actoresa desde li annu 1998. Emily Browning es anc activ quam cantatora.

Su unesim grand successe esset li rol de fantome *Katie Haywood* in li horror-film Ghost Ship (2002). Ella anc ludet in li horror-film The Uninvited 2009 e in li action-film Sucker Punch (2011) e li índependent film Sleeping Beauty (2011).

Emily Browning es maritat desde li annu 2023 con Eddie O'Keefe.
George Rickey

**George Warren Rickey** esset un sculptor e artist de USA. Il nascet li 6-im de junio 1907 in South Bend, Indiana e morit li 17-im de julí 2002 in Satint Paul, Minnesota. 

George Rickey finit li scola in Scotia e studiat historie in Oxford. Il studiat poy arte in Paris. Pos li studies il retornat al USA e laborat quam instructor de scola e comensat laborar quam pictor. Pos to il devenit un sculptor.

George Rickey es un important representante del arte cinetica. Il creat sculptores ex metalle quelles move se per vente.

George Rickey anc habitat e laborat in Berlin. Il anc esset professor por arte in New York.
Aitana Bonmatí

**Aitana Bonmatí Conca** es un professional football-lusora de Hispania. Ella nascet li 18-im de januar 1998 in Sant Pere de Ribes) (Catalonia) e ella lude por FC Barcelona e por li national selection de football por féminas de Hispania. Desde li 28-im de novembre 2017 Aitana Bonmatí lude por li national selection de football por féminas de Hispania.

Aitana Bonmatí ganiat duvez li UEFA Liga del Championes por féminas (2021 e 2023) e in li annu 2023 ella ganiat con li [National selection de football por féminas de Hispania]] li Championatu Mundal de Football por Féminas 2023 in Australia e Nov-Zeland. Aitana Bonmatí esset selectet quam max bon lusora del torney.

Aitana Bonmatí lude in li medie-camp e ella es 161 centimetres alt.

Aitana Bonmatí comensat studiar psicologie, ma changeat a scientie de sport.

## Clubes
Aitana Bonmatí ludet por li clubes
* 2005–2009	CD Ribes (Yunesse)
* 2009–2011	CF Cubelles (Yunesse)
* 2011-2014 FC Barcelona (Yunesse)
* 2014-2016 FC Barcelona B
* 2016- FC Barcelona 

## National selection de football por féminas de Hispania
* 2017 til nu 55 ludes e 19 goles (til august 2023)
* 2023 Aitana Bonmatí  partiprendet in li Championatu Mundal de Football por Féminas 2019 in Francia.
* 2023 Aitana Bonmatí  partiprendet in li Championatu Mundal de Football por Féminas 2023 in Australia e Nov-Zeland.

## Successes
* 2020, 2021, 2022 e 2023 Champion de Hispania con FC Barcelona.
* 2021 e 2023 Victorie in li UEFA Liga del Championes por féminas con FC Barcelona.
* 2023 Champion del munde in li Championatu Mundal de Football por Féminas 2023 in Australia e Nov-Zeland con li National selection de football por féminas de Hispania.
Marc Moreland

**Marc Moreland** esset un musico del USA. Il nascet li 8-im de januar 1958 in Los Angeles, California e morit li 13-im de marte 2002 in Paris, Francia. 

Marc Moreland esset li gitarrist del punk-musica gruppe The Skulls inter 1976 e 1978. Il anc scrit quelc canzones del gruppe The Skulls. Marc Moreland changeat al índependent rock-musica gruppe Wall of Voodoo juntmen con fratre Bruce Moreland.

In li annu 1988 Wall of Voodoo separat se e Marc Moreland ludet li gitarre por li music-gruppe *Pretty and Twisted*. Pos li fine de ti gruppe il ludet por li gruppe Department of Crooks. In li annu 2002 il fat un solo album con li titul *Take it to the spotlight*.

Marc Moreland morit ye li 13-im de marte 2002 in Paris in li etá de 44 annus pos un transplantation de hépate.
Miass

**Miass** (russ: Миа́сс) es un cité in Russia. It es situat in li federal region Ural (Region) e apartene al Disctricte Chelyabinsk. Miass es situat al fluvie Miass.

Li cité esset fundat in li annu 1773.

Miass have 151.171 (2010) habitantes e un area de 112 quadratkilometres. 

Por li economie del cité li automobil-fabrica de UralAZ es tre important.
Ben Guerdane

**Ben Guerdane** (arab: بنقردان)  es un cité in Tunisia. It es situat in li ost del land al costa del Mediterraneo.

Li cité have 79.912  (2014) habitantes e un area de 4732 quadrat-kilometres.
Bongbong Marcos

**Ferdinand "Bongbong" Romualdez Marcos Jr** es un politico del Filipines. Il nascet li 13-im de julio 1957 in Manila e es desde li 30-im de junio 2022 li presidente de Filipines. Bongbong Marcos es membre del conservativ partise Partido Federal ng Pilipinas. 

## Personal e professional vive
Bongbong Marcos es li filio del ex-dictator del Filipines Ferdinand Marcos e Imelda Marcos. Il esset edcuat in Anglia.

Bongbong Marcos studiat in Oxford filosofie, political scientie e economie, ma ne finit su studies con un regulari academic gradu. In vice Bongbong Marcos recivet un *special* gradu in social studies. 

Bongbong Marcos es maritat desde li annu 1993 con Liza Araneta Marcos e li cuple have tri filios.

## Political cariera
* 1980-1983 Vice-guvernator del provincia Ilocos Norte.
* 1983-1986 Guvernator del provincia Ilocos Norte.
* 1980-2009 Bongbong Marcos esset membre del partise Kilusang Bagong Lipunan.
* 1992-1995 Bongbong Marcos esset  membre del Dom de representantes de Filipines.
* 1998-2007 Bongbong Marcos esset guvernator del provincia Ilocos Norte.
* 2007-2010 Bongbong Marcos esset denov membre del Dom de representantes de Filipines.
* 2009-2021 Marcos esset membre del Nacionalista Party de Filipines.
* 2010-2016 Bongbong Marcos esset senator de Filipines.
* 2016 Marcos candidat sin successe por li oficie del vice-presidente con li candidate Miriam Defensor Santiago.
* 2022 Bongbong Marcos es electet quam presidente del Filipines e devenit oficialmen presidente ye li 30-im de julio 2022.
La Baule-Escoublac

**La Baule-Escoublac** es un municipie in li nord-west de Francia. It es situat in li Region Pays de la Loire e it apartene al Département Loire-Atlantique.

Li municipie have 16.160 (2020) habitantes e un un area de 22.19 quadrat-kilometres. 

La Baule-Escoublac es situat al costa del Atlantic Ocean e it es un popular destination de turisme. It es famosi pro su plages. In li avan La Baule es situat un del max long plages de Europa con 12 kilometres.
Robert Lambrou

**Robert Lambrou**  es un politico de Germania. Il nascet li  12-im de septembre 1967 in Münster e es desde li annu 2018 membre del parlament del país federal Hesse por li dextri partise Alternative por Germania. In li electiones al parlament de Hesse del annu 2023 il es li prim-candidate del Alternative por Germania.

## Personal e professional vive
Robert Lambrou es de grec-german orígine. Il studiat economie in Münster e inter 1995 e 2016 il laborat por diversi firmas quam employato..

Robert Lambrou es maritat.

## Political cariera
* 2016-2021 Robert Lambrou esset membre del consilie municipal del cité Wiesbaden por li Alternative por Germania.
* 2018 Robert Lambrou esset in li parlament del país federal Hesse por li Alternative por Germania.
* 2019 Robert Lambrou devenit li 18-im de januar 2019 chef del fraction del Alternative por Germania in li parlament del país federal Hesse.
* 2021 Robert Lambrou devenit in li novembre 2021 con Andreas Lichert co-presidente del Alternative por Germania in Hesse.
* 2023 Robert Lambrou es li prim-candidate por li  electiones al parlament de Hesse del annu 2023.

## Referenties
Emmerson Mnangagwa

**Emmerson Dambudzo Mnangagwa** es un politico de Zimbabwe. Il nascet li 15-im de septembre 1942 in Shabani e es desde li 24-im de novembre 2017 presidente de Zimbabwe. Desde li 19-im de novembre 2017 Emmerson Mnangagwa es anc presidente del partise ZANU-PF. Emmerson Mnangagwa esset longmen in un strett relation con ex-presidente Robert Mugabe, ma in li annu 2017 il renversat Robert Mugabe con li auxilie del armé.

## Personal e professional vive
Emmerson Mnangagwa apartene al popul de Shona e etnic gruppe de Karanga.

Emmerson Mnangagwa esset in li militari resistentie contra li apartheid-guvernament de Ian Smith.

Emmerson Mnangagwa es maritat con Auxillia Mnangagwa e li cuple have tri infantes. Inter 1972 e 2002 Emmerson Mnangagwa esset maritat con Jayne Matarise. Emmerson Mnangagwa have totalmen nin infantes.

## Political cariera
* 1963-1987 Emmerson Mnangagwa esset membre del ZANU.
* 1980-2014 Membre del parlament de Zimbabwe.
* 1989-2000 Ministre por justicie, legal e parlamentari aferes.
* 1980-1988 Ministre statal por national securitá.
* 2000-2005 Emmerson Mnangagwa esset presidente del parlament de Zimbabwe.
* 2005-2009 Ministre por li construction de rural domes e social ameliorationes.
* 2009-2013 Ministre de defense de Zimbabwe.
* 2013-2017 Ministre por justicie, legal e parlamentari aferes.
* 2014-2017 Unesim vice-presidente de Zimbabwe.
* 2017 Emmerson Mnangagwa renversat presidente Robert Mugabe con li auxilie del armé e devenit li 24-im de nomvembre 2017 presidente de Zimbabwe e desde li 19-im de novembre 2017 il es presidente del partise ZANU-PF. 
* 2023 Emmerson Mnangagwa es rielectet quam presidente de Zimbabwe.
Lars Dahlerus

**Lars Ebbe Sixten Dahlerus** esset sved professor, autore, e por quelc annus, Occidentalist. Nascet li 18 May 1909 in Lidingö, Svedia, il esset etablissent membre del Sved Occidental-Federation, con Carl-Erik Sjöstedt, Bertil Blomé, e altris. Il maritat Anna Märta Maria Persson li 27 Novembre 1931, con quel il havet un filia, Annika Gunnila (nacet 27 Octobre 1934); quande il visitat li Unit States de America con su matre, Hedda, in 1947, ili esset divorciat.  

Dahlerus docet li sved lingue por parlatores del lingues Baltic (specialmen por tis ex Latvia e Lituania), e il publicat mult libres e dictionariumes por les. In 1963, il esset assistent professor in li "Försvarets brevskola" (in Interlingue, li scole del communication por li defension), quel esset un fundation militari por ducter al soldates cursus in militari teorie, studies social, e defension. Il havet un diploma de "sv;filosofie magister". Il morit li 20 Jan 1998, in Stockholm; quande il morit, il havet 88 annus.

On save que Dahlerus esset Occidentaliste desde ante 1929; Quande li Sved Occidental-Federation esset fundat li 4 Novembre 1928, e Dahlerus esset studente ("Cand.", o candidate) e logiant in Uppsala, il esset electet membre del direction del organisation. Li ultim vez que li es mentionat in *[[Cosmoglotta]]* esset Novembre 1942, in li liste del donatores. Il esset anc membre del "Societas Heraldica Scandinavica" (Scandinavian Societá Heraldic).

## Ovres
Un liste de ovres publicat par Dahlerus:

* Släkten Dahlerus 1963-1964 [Familie Dahlerus 1963-1964], publicat 1964

* *Kortfattad lettisk uttalslära* [Concis pronunciation de Latvian], publicat 1993.
* *Minneshjälpen : omvänd ordlista över främmande ord i svenskan* [Assitentie del memorie: reverse-dictionarium de foren paroles in sved], publicat 1993.
* *Om latinuttalet i Sverige genom tiderna med särskild hänsyn till det vetenskapliga latinet* [Pri Latin pronunciation in sved tra li epocas con especial regard al Latin scientific], publicat 1994.
* *Om språkpauser och stavelsedelning* [Pri lingue-pauses e division de sílabes], publicat 1994.
* *Litauisk-svensk ordlista : Lietuvių-švedų kalbų žodynėlis* [Lithuanian-Sved dictionarium], publicat 1995
* *Litauisk läsebok för nybörjare* [Lithuanian letion-libre por comensantes], publicat 1997

## Referenties
Steffen Große

**Steffen Große**  es un politico de Germania. Il nascet li 4-im de octobre 1967 in Stralsund e es desde li 20-im de novembre 2022 presidente del conservativ partise Alliantie Germania.

## Personal e professional vive
Steffen Große studiat 1989 e 1994 pos li scola jurnalistica in Leipzig. Il laborat por li jurnal Leipziger Volkszeitung quam líber autor e quam jurnalist e moderator che li radio-station Radio Sachsen. In li annu 1992 il laborat du annus quam redactor che li radio-station MDR Life in Leipzig e il devenit vice-chef-redactor del radio-station Antenne Sachsen.

Desde li annu 2007 il labora por li guvernament de Saxonia in diversi functiones.

Steffen Große es maritat por li duesim vez e habita con su familie in Dresden. Il have ex su unesim maritage du infantes.

## Political cariera
* 1994-2006 Steffe Große esset membre del Cristan Democratic Union de Germania.
* 2012-2020 Steffen Große esset membre del Partise Líber Electores in Saxonia. Il esset general-secretario e membre del national presidentie del Partise Líber Electores. Steffen Große esset anc presidente del Líber Electores Dresden.
* 2020 Steffen Große abandonat li Partise Líber Electores pos un dispute con li presidente del partise Hubert Aiwanger pri li mesuras contra li COVID-19 pandemie.
* 2021 Steffen Große fundat in Rodewitsch li *Bürgerallianz Deutschland* e devenit membre del *Bürgerlich-Freiheitlichen Aufbruch*.
* 2022 Steffen Große devenit presidente del nov fundat conservativ partise Alliantie Germania ye li 20-im de novembre 2022.
* 2024 Steffen Große esset electet in li consilie municipal de Dresden por li liste *Team Zastrow – Bündnis Sachsen 24*.
Ali-Ben Bongo Ondimba

**Ali-Ben Bongo Ondimba** (nascat quam Alain Bernard Bongo) es un politico de Gabon. Il nascet li 9-im de februar 1959 in Brazzaville (Republica de Congo) esset inter l16-im de octobre 2009 til 30-im de august 2023 presidente de Gabon. Ali-Ben Bongo Ondimba es presidente del Gabones Democratic Partise e filio del ex-presidente Omar Bongo, qui regnat Gabon inter 1967 til su morte in li annu 2009.

## Personal e professional vive
Ali-Ben Bongo Ondimba studiat jurisprudentie in Paris (Francia) al universitá de Sorbonne. Il es anc activ quam musico. In li annu 1973 Ali-Ben Bongo Ondimba convertet al islam e changeat su nómine al Ali-Ben Bongo Ondimba.

Ali-Ben Bongo Ondimba es maritat con Sylvia Valentin e li cuple have quar infantes.

## Political cariera
* 1981 Ali-Ben Bongo Ondimba devenit membre del Gabones Democratic Partise.
* 1986 Ali-Ben Bongo Ondimba devenit membre del political buró del Gabones Democratic Partise.
* 1989-1991 Ministre de externi aferes de Gabon.
* 1990 Ali-Ben Bongo Ondimba es electet in li parlament de Gabon.
* 2003 Ali-Ben Bongo Ondimba es electet quam vice-presidente del Gabones Democratic Partise.
* 2006-2009 Ministre de defense de Gabon.
* 2009-2023 Ali-Ben Bongo Ondimba esset presidente de Gabon inter li16-im de octobre 2009 til 30-im de august 2023.
* 2023 Ali-Ben Bongo Ondimba perdit su ofice per un colpe del state del militarie ye li 30-im de august 2023.
Luka Dončić

**Luka Dončić** es un professional basketball-sportist de Slovenia. Il nascet li 28-im de februar 1999 in Slovenia e lude desde li annu 2018 in li professional nordamerican basketball-liga NBA es desde li annu 2025 por Los Angeles Lakers in li USA.

Luka Dončić es 2,01 metres alt e pesa 104 kilogrammes

Luka Dončić lude sur li position del Point Guard e have un altesse de 201 centimetres e in li annu 2020 il pesat 104 kilogrammes. Il es li filio del-ex baskettballist Saša Dončić, quel ludet por li National representation de Slovenia de basketball. 

Luka Dončić ganiat pluri premies in li nordamerican basketball-liga NBA.

## Teams
* 2015-2018 Real Madrid (Basketball) (Hispania)
* 2018-2025 Dallas Mavericks (NBA)
* 2025-nu Los Angeles Lakers (NBA)

## National selection de Slovenia de basketball
Desde li annu 2017 Luka Dončić lude por li National selection de Slovenia de basketball. In li annu 2017 Luka Dončić ganiat con li National selection de Slovenia de basketball li Europan Championatu de Basketball 2017 in Turcia.
Gordan Jandroković

**Gordan Jandroković** es un politico de Croatia. Il nascet li 2-im de august 1967 in Bjelovar e es desde li 5-im de may 2017 presidente del parlament de Croatia. Gordan Jandroković es membre del conservativ political partise Croat Democratic Comunitá.

## Personal e professional vive
Gordan Jandroković studiat inter 1986 til 1991 ingeniero de construction in Zagreb e inter 1989 til 1993  political scienties in Zagreb. Il laborat in un privat firma de construction. Inter  li annu 1994 e 2000 Gordan Jandroković comensat laborar por li ministerie por externi aferes de Croatia. Inter 2000 e 2003 il laborat denov in un privat firma de construction.

Gordan Jandroković es maritat desde li annu 1994 con Sonja Matasić. Li cuple have tri infantes.

## Political cariera
* 2002 Gordan Jandroković devenit membre del conservativ political partise Croat Democratic Comunitá.
* 2003 Gordan Jandroković es electet in li parlament de Croatia.
* 2004 Gordan Jandroković es electet in li presidentie del Croat Democratic Comunitá.
* 2008-2011 Gordan Jandroković esset ministre por externi aferes de Crotia.
* 2017 Gordan Jandroković devenit ye li 5-im de may 2017 presidente del parlament de Croatia.
Audrey Hepburn

**Audrey Hepburn**, nascet quam Audrey Kathleen Ruston, esset un famosi actoressa de Reyatu Unit. Ella nascet ye li 4-im de may 1929 in Ixelles (Belgia) e morit ye li 20-im de januar 1993 in Tolochenaz (Svissia).

Audrey Hepburn studiat ballette in Arnhem e Amsterdam. Ella laborat quam foto-modelle e cantat in musicals. Inter 1948 e 1989 Audrey Hepburn esset activ quam actoressa. Ella ganiat unvez li Oscar-premie e mult altri premies por filmes.

Li max famosi filmes in queles Audrey Hepburn esset Sabrina (1954), Funny Face (1957), Breakfast at Tiffany’s (1961), Charade (1963) e Wait until Dark (1967).

Ella esset duvez maritat. Inter 1954 e 1968 con li actor Mel Ferrer e inter 1969 e 1982 con Andrea Dotti. Audrey Hepburn havet du infantes.

Li ultim annus de su vive Audrey Hepburn quam ambassador special de UNICEF.
Andrzej Stasiuk

**Andrzej Stasiuk** es un autor, poet, jurnalist e editor de Polonia. Il nascet ye li 25-im de septembre 1960 in Warszawa. 

In li annus 80 del 20-im secul Stasiuk esset activ in pacifist e anti-comunist gruppe de oposition Ruch Wolność i Pokój-.

Andrzej Stasiuk es maritat con Monika Sznajderman e li cuple have un filia.

## Ovre
In li annu 1992 Andrzej Stasiuk publicat su unesim roman *Mury Hebronu* (Li mures de Hebron).
Lunax (DJ)

**Lunax (DJ)** (nascet quam Ann-Jaqueline Fischer) es un féminin musico, musica-producente e disc-jokey (DJ) de Germania. Ella nascet li 27-im de marte 2002 in Hamburg. 

Ann-Jaqueline Fischer devenit champion de Germania in kick-boxe in su yunesse. In li marte 2020 ella publicat sub li nómine Lunax su unesim musica-single. 

Lunax havet in li marte 2021 su unesim public acte quam musico e DJ in Hamburg. Desde li annu 2021 Lunax ludet anc juntmen con li disc-jokey Le Shuuk.

Li stile se su musica es techno-musica.

## Discografie
### EPs
* 2021: *Slap House Party* 

### Singles
* 2020: *Wicked Game* (con Jannis Block e LYNN)
* 2020: *Hold You* (con Zombic)
* 2020: *Moonlight*
* 2020: *Stuck in a Dream* (con Cassidy Mackenzie)
* 2020: *Dark* (con Zombic & TMW)
* 2020: *Stay Low* (con LANNÉ)
* 2020: *Safe & Sound* (con HUTS & Mary Jensen)
* 2021: *Safe & Sound (ESH Remix)* (con HUTS & Mary Jensen)
* 2021: *What Friends Are For*
* 2021: *Million Years (Jerome DJ edit)* (con HUTS & Jerome DJ)
* 2021: *We Don’t Even Talk Anymore* (con Neptunica & madugo)
* 2021: *Milky Way* (con Coopex & Marmy)
* 2021: *Bam Bam Bam* (con MOTi  & Marmy)
* 2021: *Sweet Harmony* (con Mia Amare)
* 2021: *Drunk in Love*
* 2021: *Back to You* (con NOISETIME, 2WYLD)
* 2021: *Bye Bye Bye* (con Marnik)
* 2021: *We Found Love* (con Ellipso & Morpheus)
* 2021: *Milky Way (AXMO Remix)* (con Coopex & Marmy)
* 2021: *Superhero* (con LIZOT & Hyperclap)
* 2021: *Wicked Lullaby* (con Orange INC)
* 2021: *Drunk in Love* *(Influencerz X TMW Remix)*
* 2021: *OMG* (mit Maxim Schunk)
* 2021: *Numb* (con LANNÉ)
* 2021: *Love U So* (con Mike Candys)
* 2021: *Breathe Me To Life (Ayahuasca)* (Con Jerome (DJ) & Orange INC)
* 2022: *Darkness* (con Neptunica)
* 2022: *Rooftop*
* 2022: *Rabbit Hole* (con Zana)
* 2022: *I Like*
* 2022: *Stay* (cont Blasterjaxx & Marnik)
* 2022: *Gone Tomorrow* (con Zana)
* 2022: *Rooftop (Jordiz Remix)*
* 2022: *Satellites* (cont Marc Blou)
* 2022: *Let's Call it Love* (con Mary Jensen)
* 2023: *Cups (Drunk in Love Pt. 2)* (cont Wasback & Edward V)
* 2023: *Out of Orbit*
* 2023: *Heaven in Your Eyes* (con Ely Oaks & Rebecca Helena)<
* 2023: *Cold As Ice* (con KYANU)
* 2023: *Blaues Eis* (Blu Glacie)  (con MEELA)

### Remixes
* 2022: *Laidback Luke & Gian Varela ft. Melfi – Ponme Loco (LUNAX Remix)*
* 2022: * Flo Rida & 71Digits – Low (LUNAX Remix)*
* 2023: * [[Scooter (Musica-gruppe)|Scooter]] & [[Timmy Trumpet]] - For Those About To Rave (Lunax Remix)*
 
## Mixes
* 2021: *Kontor Top of The Clubs Volume 89* (Kontor Records)
* 2022: *Kontor Top of The Clubs Volume 94* (Kontor Records)
Rustem Umierov

**Rustem Enverovych Umierov** (ukrainian: Рустем Енверович Умєров,) es un politico de Ukraina. Il nascet li 19-im de april 1982 in Samarkand (hodie: Uzbekistan e esset inter li 6-im de septembre 2023 e li 17-im de julí 2025 ministre por defense de Ukraina in li guvernament de Denys Shmyhal. Rustem Umierov es crimean tatar secun nationalitá.

## Personal e professional vive
Rustem Umierov studiat economie e financies in Kiev. Pos su studies Rustem Umierov fundat con su fratre li firma por investmentes ASTEM e li fundation ASTEM Foundation.

## Political cariera
* 2019-2022 Membre del parlament de Ukraina por li partise Holos.
* 2020 Rustem Umierov devenit vice-presidente del diplomatic initiative Crimea Platform.
* 2022-2023 Director del statal fond por proprietá.
* 2023 Rustem Umierov devenit li 6-im de septembre 2023 ministre por defense de Ukraina quam successor de Oleksii Reznikov.
* 2023-2025 Rustem Umierov esset inter li 6-im de septembre 2023 e li 17-im de julí 2025 ministre por defense de Ukraina in li guvernament de Denys Shmyhal.